હાલમાં સબરીમાલા મંદિર વિવાદે ઉગ્ર સ્વરૂપ ધારણ કરી લીધુ છે. જ્યાં એક તરફ કેરળ સરકાર સુપ્રીમ કોર્ટના ચુકાદા સાથે ઉભી છે ત્યાં બીજી તરફ મોટી સંખ્યામાં સંગઠન અને લોકો સુપ્રીમ કોર્ટના ચુકાદાનો વિરોધ કરી રહ્યા છે. સબરીમાલા મંદિરમાં રજસ્વલા છોકરીઓ અને મહિલાઓના પ્રવેશનો વિરોધ કરી રહેલા પ્રદર્શનકારીઓને હટાવવા માટે પોલિસ દ્વારા બળ પ્રયોગ કરાયા બાદ મંદિર જવાના મુખ્ય રસ્તા નિલક્કલમાં બુધવારની સવારે વાતાવરણ તણાવપૂર્ણ થઈ ગયુ છે. પોલિસે આ મામલે અત્યાર સુધી 50 લોકોની ધરપકડ કરી છે. જેમાં ત્રાવણકોર દેવાસમ બોર્ડના પૂર્વ અધ્યક્ષ પણ શામેલ છે.